प्रतियोगिता परीक्षाओं का हुआ निशुल्क मॉक टेस्ट
जशपुरनगर | जिले के एनईएस कॉलेज के सेमिनार हॉल में छात्र संघ ने एचीवर्स अकादमी के सहयोग से प्रतियोगिता परीक्षा का निशुल्क मॉक टेस्ट कराया। जिसमें सैकड़ों छात्र-छात्राओं के साथ नगर के अन्य लोगों ने भी शामिल होकर अपनी तैयारियों का आंकलन किया। छात्र संघ के उपाध्यक्ष एवं अखिल भरतीय विद्यार्थी परिषद के नगर अध्यक्ष जुनेद विलियम बड़ा ने कहा कि इस तरह की टेस्ट से छात्र-छात्राओं को परीक्षा में आसानी होगी। कई विद्यार्थियों को परीक्षा का पैटर्न भी पता नहीं होता और अपनी गलतियों के कारण वे आगे बढ़ने से चूक जाते हैं। मॉक टेस्ट में एचीवर्स अकेडमी के राजेश्वरी राठिया, सुनील कुर्रे एवं छात्रसंघ के सरोज कुशवाहा, नरेंद्र गुप्ता और मंजरी बरवा का योगदान रहा।
hin_Deva hin_Deva